
ประกาศองค์การบริหารส่วนตำบลท่าข้าม
เรื่อง    ประมูลจ้างด้วยระบบอิเล็กทรอนิกส์
โครงการจัดซื้อรถบรรทุกขยะมูลฝอยแบบอัดท้ายและรถยนต์บรรทุกติดเครนพร้อมกระเช้าซ่อมไฟฟ้า
 ----------------------------------

ด้วยองค์การบริหารส่วนตำบลท่าข้าม  มีความประสงค์จะประมูลจ้างด้วยระบบอิเล็กทรอนิกส์ โครงการก่อสร้างฯ  จำนวน 2 โครงการ  ตามรายละเอียดดังนี้
1.
โครงการจัดซื้อรถบรรทุกขยะมูลฝอยแบบอัดท้าย มีความจุ 7 ลูกบาศก์เมตร(รายละเอียดตามประมาณการ ของ อบต.ท่าข้ามกำหนด)  ระยะเวลาดำเนินการจัดซื้อ  60 วัน จัดซื้อภายในวงเงิน  2,000,000.- บาท (-สองล้านบาทถ้วน-)

2.
โครงการจัดซื้อรถยนต์บรรทุกติดเครนพร้อมกระเช้าซ่อมไฟฟ้า (รายละเอียดตามประมาณ-การ ของ อบต.ท่าข้ามกำหนด) ระยะเวลาดำเนินการจัดซื้อ  60 วัน จัดซื้อภายในวงเงิน  2,000,000.- บาท (-สอง-ล้านบาทถ้วน-)

ผู้มีสิทธิเสนอราคาจะต้องมีคุณสมบัติดังนี้
1.
เป็นนิติบุคคลที่มีอาชีพขายพัสดุที่ประมูลซื้อด้วยระบบอิเล็กทรอนิกส์ดังกล่าว
2.
ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
3.
ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4.  เป็นผู้ที่ผ่านการคัดเลือกผู้มีคุณสมบัติเบื้องต้นในการซื้อขององค์การบริหารส่วนตำบลท่าข้าม

5 .
ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลท่าข้าม  และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลซื้อด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลด้วยระบบอิเล็กทรอนิกส์ครั้งนี้
6.
ผู้เสนอราคาจะต้องมีหลักฐานการเป็นตัวแทนจำหน่าย ผู้แทนจำหน่าย ผู้ประกอบ หรือผู้ผลิตรถยนต์มาแสดงด้วย   
กำหนดยื่นเอกสารประมูลจ้างด้วยระบบอิเล็กทรอนิกส์     ในวันที่  21  พฤษภาคม 2553  ระหว่างเวลา 10.00 น. ถึง 11.00 น.     ณ  ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ     (ห้องท้องถิ่นอำเภอปะเหลียน ชั้น 2)   อำเภอปะเหลียน  จังหวัดตรัง     และประกาศรายชื่อผู้มีสิทธิได้รับการคัดเลือกให้เข้าเสนอราคา  ในวันที่  24  พฤษภาคม  2553  เวลา 13.00 น.   ณ ที่ทำการองค์การบริหารส่วนตำบลท่าข้าม
ผู้สนใจติดต่อขอซื้อเอกสารประมูลซื้อด้วยระบบอิเล็กทรอนิกส์ได้ที่ที่ทำการองค์การบริหารส่วนตำบลท่าข้าม อำเภอปะเหลียน จังหวัดตรัง  ระหว่างวันที่  4  พฤษภาคม 2553 ถึงวันที่  12 พฤษภาคม 2553     ในวันทำการ ระหว่างเวลา 9.00-16.00 น. ดูรายละเอียดได้ที่เว็บไซต์   หรือ  www.takham.go.th และ www.gprocurement.go.th   หรือสอบถามทางโทรศัพท์หมายเลข  0-7528-8593  
1.
โครงการจัดซื้อรถบรรทุกขยะมูลฝอยแบบอัดท้าย

ราคาชุดละ  4,000  บาท
2.
โครงการจัดซื้อรถยนต์บรรทุกติดเครนพร้อมกระเช้าซ่อมไฟฟ้า
ราคาชุดละ  4,000  บาท
ประกาศ  ณ  วันที่   4   เดือน   พฤษภาคม  พ.ศ. 2553 



       (ลงชื่อ)    


(นายสุวัฒน์   ใจสมุทร)


รองนายกองค์การบริหารส่วนตำบลท่าข้าม  รักษาราชการแทน


นายกองค์การบริหารส่วนตำบลท่าข้าม

